Diari Oficial de la Generalitat Valenciana


Sumari del DOGV 6537, del 07-06-2011 (2011/6398)

Informació pública del projecte d'orde de la Conselleria de Justícia i Administracions Públiques, per la que s'aprova la creació de fitxers de dades de caràcter personal CSIRT-cv.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   6537

Data del DOGV
:   07-06-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/6398


Organisme emissor
:   Conselleria de Justícia i Administracions Públiques

Tipus de document
:   Anunci

Informació pública del projecte d'orde de la Conselleria de Justícia i Administracions Públiques, per la que s'aprova la creació de fitxers de dades de caràcter personal CSIRT-cv. [2011/6398]  
La Conselleria de Justícia i Administracions Públiques, per la Resolució de 18 de maig de 2011, ha iniciat la tramitació de l'expedient relatiu al procediment d'elaboració del projecte d'orde de la Conselleria de Justícia i Administracions Públiques per la qual s'aprova la creació de fitxers de dades de caràcter personal CSIRT-cv.  
Els fitxers informatitzats que es pretenen crear, d'acord amb l'annex I del projecte d'Orde, son «Fitxer Gestió Servici CSIRT-cv», i «Fitxer Gestió Interna CSIRT-cv».  
La creació dels indicats fitxers ha d'emmarcar-se en la Llei Orgànica 15/1999, de 13 de desembre, de Protecció de Dades de Caràcter Personal, que establix en l'article 2 que esta és d'aplicació a les dades de caràcter personal registrades en suport físic que les faça susceptibles de tractament, i a tota modalitat d'ús posterior d'estes dades pels sectors públic i privat. Així mateix, disposa en l'article 20 que la creació, modificació o supressió dels fitxers de les administracions públiques només podran fer-se per mitjà de disposició general publicada en el Boletín Oficial del Estado o en el diari oficial corresponent.  
  
En el nostre àmbit autonòmic, el Decret 96/1998, de 6 de juliol, del Govern Valencià, pel que es regula l'organització de la funció informàtica, la utilització dels sistemes d'informació i el Registre de Fitxers Informatitzats en l'àmbit de la Generalitat Valenciana, determina, en els seus articles 10 i següents, el procediment d'inscripció en este últim dels fitxers informatitzats de dades personals creats o gestionats pels distints òrgans i entitats de la Generalitat, així com la potestat per a l'aprovació de la disposició de caràcter general creadora dels fitxers automatitzats, l'exercici de la qual recau en la conselleria competent per raó de la matèria, la qual cosa ha de posar-se en connexió amb el que preveu el Decret 24/2009, de 13 de febrer, del Consell, sobre la forma, l'estructura i el procediment d'elaboració dels projectes normatius de la Generalitat.  
Per tot el que antecedix, de conformitat amb el que disposa l'article 43.1.c) de la Llei 5/1983, de 30 de desembre, del Consell, i en l'article 52.2 del Decret 24/2009, de 13 de febrer, del Consell, es disposa:  
  
Primer  
Sotmetre a informació pública, per un termini de 15 dies, comptats a partir de la publicació del present anunci en el Diari Oficial de la Comunitat Valenciana el projecte d'orde de la Conselleria de Justícia i Administracions Públiques per la qual s'aprova la creació de fitxers de dades de caràcter personal CSIRT-cv, a fi que els titulars de drets o interessos legítims, individuals o col·lectius, que es consideren afectats per la creació d'este puguen examinar l'expedient i formular les al·legacions que estimen oportunes dins del termini indicat.  
  
  
Segon  
La consulta de l'expedient es podrà efectuar de dilluns a divendres, de 09.00 a 14.00 hores, en la Subsecretaria de la Conselleria de Justícia i Administracions Públiques, carrer Miquelet, 5, tercera planta, de València, CP 46931, on, així mateix, hauran de dirigir-se les al·legacions a què fa referència l'apartat anterior, que es poden presentar en el registre de la Conselleria de Justícia i Administracions Públiques o en qualsevol de les altres formes previstes en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
València, 30 de maig de 2011.- La subsecretària de la Conselleria de Justícia i Administracions Públiques: Carmen Jofre Garrigues.